אחרי שלמדנו עקרונות בסיסיים להשקעות נדלן בהונגריה, זה הזמן להיכנס לעובי הקורה של המדינה. יש כמה ערים שכדאי לשקול בהן השקעות נדלן בהונגריה, כאשר הראשית היא כמובן בודפשט:
• בודפשט - בודפשט היא עיר הבירה של הונגריה, העיר הגדולה והמתויירת ביותר שלה. זוהי עיר יפהפייה עם היסטוריה ארוכה ששוכנת על נהר הדנובה, ונהנית מאתרי תיירות, קולינריה מצוינת, חיי לילה ואתרים היסטוריים לצד מרכזי תעסוקה ואוניברסיטאות. המחירים בבודפשט נמוכים אך נמצאים בעלייה מתמדת, ויש בעיר ביקוש מתמיד לדירות. מחירי דירות יכולים לנוע בין 85 אלף יורו ולהגיע ל-400 אלף יורו, עם תשואות שנעות סביב ה-5%.
• דברצן - דברצן היא העיר השנייה בגודלה במדינה, וגם היא נחשבת עיר פופולרית להשקעות נדלן. דברצן עברה התחדשות ופיתוחים משמעותיים בשנים האחרונות, ואפילו התיירות שלה התפתחה באופן רציני. בדברצן ניתן למצוא מחירי דירות שנעים בין 80-200 אלף יורו, עם תשואה שנעה גם היא סביב ה-5%.
• נירג'האזה - עיר בצפון הונגריה ומהערים המרכזיות ביותר בצפון. היא נחשבת למרכז כלכלי ותרבותי של כל אזור צפון הונגריה, ומוכרת בין היתר בזכות גן החיות הייחודי שלה. בעיר הזו אפשר למצוא דירות שמתחילות ב-60 אלף יורו ומגיעות עד 100 אלף יורו בלבד, עם תשואה סביב ה-5%. למרות שהיא עיר פחות מוכרת, זו בהחלט אופציה טובה למי שמחפש השקעה זולה במיוחד.